സ്വാതന്ത്ര്യത്തിന്റെ പ്ലാറ്റിനം ജൂബിലി ആഘോഷത്തിന് ഗാന്ധി ജയന്തി ദിനത്തില് പാക്കനാര് പുരത്ത് നിന്നും തുടക്കം തുറയൂര്: സ്വാതന്ത്ര്യത്തിന്റെ പ്ലാറ്റിനം ജൂബിലി ആഘോഷം നാളെ മുതല് 2022 ആഗസ്റ്റ് 15 വരെ ഒരു വര്ഷം നീണ്ടു നില്ക്കുന്ന വൈവിധ്യമാര്ന്ന പരിപാടികളോടെ ആഘോഷിക്കാന് കേരള പ്രദേശ് കോണ്ഗ്രസ്സ് കമ്മറ്റി തീരുമാനം. പരിപാടിയുടെ സംസ്ഥാന തല ഉദ്ഘാടനം രാഷ്ട്ര പിതാവ് മഹാത്മാ ഗാന്ധിയുടെ സന്ദര്ശനം കൊണ്ട് അനുഗ്രഹീതമായ തുറയൂരിലെ പാക്കനാര് പൂരത്തെ ഗാന്ധി സദനത്തില് നാളെ നടക്കും. ഉദ്ഘാടന സമ്മേളനത്തിന്റെ ഭാഗമായി അഞ്ച് സ്വാതന്ത്ര്യ യാത്രകള് ആണ് സംഘടിപ്പിക്കുന്നത്. കോഴിക്കോട് മഹാത്മജി സന്ദര്ശനം നടത്തിയ ഗാന്ധി റോഡിലെ സന്മാര്ഗദര്ശിനി വായനശാലയില് നിന്നാരംഭിക്കുന്ന 75 സേവാദള് വളണ്ടിയര്മാര് അണിച്ചേരുന്ന സ്വാതന്ത്ര്യ യാത്രയും, കൗമുദി ടീച്ചര് രാഷ്ട പിതാവിന് പ്രവര്ത്തന ഫണ്ടിലേക്ക് തന്റെ ആഭരണങ്ങള് ഊരി കൊടുത്ത ചരിത്ര പ്രസിദ്ധമായ വടകരയിലെ കോട്ടപ്പറമ്ബ് മൈതാനത്ത് നിന്ന് 75 യുവജന വിദ്യാര്ത്ഥി നേതാക്കള് അണിനിരക്കുന്ന സ്വാതന്ത്ര്യ യാത്രയും, കീഴരിയൂര് സ്വാതന്ത്ര്യ സമര രക്തസാക്ഷി മണ്ഡപത്തില് നിന്നും ആരംഭിക്കുന്ന 75 മഹിളാ കോണ്ഗ്രസ്സ് പ്രവര്ത്തകര് അണിനിരക്കുന്ന സ്മൃതി യാത്രയും, മേപ്പയൂരില് പ്രത്യേകം തയ്യാറാക്കിയ രക്തസാക്ഷി മണ്ഡപത്തില് നിന്നും 75 അധ്യാപകര് അണി നിരക്കുന്ന സ്വാതന്ത്ര്യ യാത്രയും, കേളപ്പജിയുടെ ജന്മഗൃഹമായ കൊയപ്പള്ളിയില് നിന്നും എന്.ജി.ഒ അസോസിയേഷന്റെ ഗാന്ധി സ്മൃതി യാത്രയും നാളെ പാക്കനാര് പുരത്ത് എത്തിച്ചേരും. സമ്മേളനത്തില് കെ.പി.സി.സി പ്രസിഡണ്ട് കെ. സുധാകരന് എം.പി, പ്രതിപക്ഷ നേതാവ് വി.ഡി സതീശന്, എം.എല്.എ വര്ക്കിംഗ് പ്രസിഡണ്ട് ടി.സിദ്ദിഖ്, എഐസിസി സെക്രട്ടറി പി. വി.മോഹനന്, എം.കെ.രാഘവന് എംപി, ജില്ലാ കോണ്ഗ്രസ്സ് കമ്മറ്റി പ്രസിഡണ്ട് അഡ്വ കെ.പ്രവീണ് കുമാര് എന്നിവര് പങ്കെടുക്കുമെന്ന് സ്വാഗത സംഘം ചെയര്മാന് ഇ അശോകന്, ജനറല് കണ്വീനര് രാജേഷ് കീഴരിയൂര്, കെ.പി.വേണുഗോപാല്, മഠത്തില് നാണു, ഇ.കെ ബാലകൃഷ്ണന് നമ്ബ്യാര് എന്നിവര് അറിയിച്ചു.